Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 412/09/1105	Bratislava V, 18.6.2013
EEČ : 2-12-167-2013

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 2 písmeno c Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa XXXXX asi o XXXXX hod. v XXXXX na XXXXX ulici na terase pred reštauráciou XXXXX spolu s obv. XXXXX po vzájomnej dohode bez použitia násilia spoločným konaním odcudzili vetrovku šedej farby s nápisom „Olico“, pánsky prsteň (obrúčka) z bieleho kovu so vzorom, 1 pár dámskych náušníc s guľôčkou z bieleho kovu, retiazku s príveskom v tvare krížika z bieleho kovu a aerosolový rozprašovač čiernej farby a to tak, že obv. XXXXX od poškodeného XXXXX bez použitia násilia zobral 1 pár dámskych náušníc s guľôčkou z bieleho kovu, retiazku s príveskom v tvare krížika z bieleho kovu a aerosolový rozprašovač čiernej farby, čím uvedeným konaním spôsobil poškodenému XXXXX, nar. XXXXX škodu v sume 4 000,- Sk (132,78 Eur) a obv. XXXXX od poškodeného XXXXX zobral bez použitia násilia vetrovku šedej farby s nápisom „Olico“ a pánsky prsteň (obrúčka) z bieleho kovu so vzorom, čím uvedeným konaním spôsobil poškodenému XXXXX, nar. XXXXX presne neurčenú škodu

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník Obvodného oddelenia Petržalka - juh Okresného riaditeľstva PZ v Bratislave V uznesením pod sp. zn. ORP-977/PJ-2002 zo dňa 21.10.2002 podľa § 160 ods. 1 Trestného poriadku účinného do 31.12.2005 začal trestné stíhanie a súčasne podľa § 163 ods. 1 Trestného poriadku účinného do 31.12.2005 vzniesol obvinenie XXXXX a XXXXX pre  trestný čin krádeže spolupáchateľstvom podľa § 9 ods. 2, § 247 ods. 2 písm. c) Trestného zákona účinného do 31.12.2005 na skutkovom základe uvedenom vo výroku tohto uznesenia.
	V súčasnej dobe je predmetná trestná vec vedená na Odbore kriminálnej polície Okresného riaditeľstva PZ v Bratislave III pod sp. zn. ORP-72/1-OVK-B3-2013.

	Dňa 29.05.2013 predložil vyšetrovateľ PZ prokurátorovi na vec sa vzťahujúci vyšetrovací spis za účelom vykonávania dozoru nad dodržiavaním zákonnosti v prípravnom konaní.

Po preštudovaní vyššie uvedeného spisu som zistil, že voči obv. XXXXX je dôvodný postup podľa § 215 ods. 1 písm. d) Trestného poriadku s poukazom na ustanovenie § 9 ods. 1 písm. d) Trestného poriadku (zastavenie trestného stíhania), pretože tento zomrel dňa XXXXX.

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 247 ods. 2 písm. c) Trestného zákona účinného do 31.12.2005 trestný čin krádeže spácha ten, kto si prisvojí cudziu vec tým, že sa jej zmocní a taký čin spácha na veci, ktorú má iný na sebe alebo pri sebe.

	Podľa § 9 ods. 2 Trestného zákona účinného do 31.12.2005 ak bol trestný čin spáchaný spoločným konaním dvoch alebo viacerých osôb, zodpovedá každá z nich, ako by trestný čin spáchala sama (spolupáchatelia).

	Zo spisového materiálu vyplýva, že skutku uvedeného v uznesení o vznesení obvinenia sa dopustili obvinení XXXXX a XXXXX, pričom ich vina je preukazovaná, najmä výpoveďami poškodených XXXXX a XXXXX ako aj ďalšími listinnými dôkazmi založenými v spisovom materiáli.
	Predmetný skutok bolo v čase vznesenia obvinenia (21.10.2002) nutné právne kvalifikovať ako trestný čin krádeže spolupáchateľstvom podľa § 9 ods. 2, § 247 ods. 2 písm. c) Trestného zákona účinného do 31.12.2005.

Počas vyšetrovania bolo zistené, že obvinený XXXXX zomrel dňa XXXXX, čo je preukázané Úmrtným listom nachádzajúcim sa v knihe úmrtí Matričného úradu XXXXX - XXXXX, zväzok XXXXX, ročník XXXXX, strana XXXXX, por. č. XXXXX.

	V zmysle ustanovenia § 9 ods. 1 písm. d) Trestného poriadku sa trestné stíhanie stalo neprípustné, pretože ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 
	
Vzhľadom na uvedené skutočnosti je zrejmé, že vo veci sú voči obv. XXXXX splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodol tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Šúrek
prokurátor